หุ้นสหรัฐฯปิดในกรอบแคบ
ตลาดหุ้นสหรัฐฯขยับในกรอบแคบๆ ขณะที่ราคาน้ำมันพุ่งแรงหลังสต็อกพลังงานสหรัฐฯลดลง
18 ส.ค. 2554

ตลาดหุ้นสหรัฐฯขยับในกรอบแคบๆ ขณะที่ราคาน้ำมันพุ่งแรงหลังสต็อกพลังงานสหรัฐฯลดลง ตลาดหุ้นสหรัฐฯวานนี้(17ส.ค.) ขยับในกรอบแคบๆ หลังนักลงทุนระมัดระวังมากขึ้นในสภาพที่ตลาดยังอยู่ในภาวะกระสับกระส่าย ดัชนีหุ้นดาวโจนส์ เพิ่มขึ้น 3.98 จุด (0.03 เปอร์เซ็นต์) ปิดที่ 11,409.91 จุด แนสแดค ลดลง 11.97 จุด (0.47 เปอร์เซ็นต์) ปิดที่ 2,511.48 จุด เอสแอนด์พี เพิ่มขึ้น 1.10 จุด (0.09 เปอร์เซ็นต์) ปิดที่ 1,193.86 จุด
ขณะที่ราคาน้ำมันพุ่งแรงเช่นกัน หลังสต็อกพลังงานสหรัฐฯลดลงอย่างมากในช่วงพีกสูงของฤดูกาลขับขี่และดอลลาร์ที่อ่อนค่าลง       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน เพิ่มขึ้น 93 เซนต์ ปิดที่ 87.58 ดอลลาร์ต่อบาร์เรล ส่วนเบรท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.47 ดอลลาร์ ปิดที่ 110.60 ดอลลาร์ต่อบาร์เรล